Diari Oficial de la Generalitat Valenciana


Sumari del DOGV 4550, del 23-07-2003 (2003/8627)

ORDE de 26 de juny de 2003, de la Conselleria de Cultura, Educació i Esport, per la qual es modifiquen determinats articles de l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents dels cossos de professors d'Ensenyament Secundari, professors tècnics de Formació Professional i dels cossos que impartixen ensenyaments de règim especial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4550

Data del DOGV
:   23-07-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/8627


Data del document
:   26-06-2003

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * legislació escolar
    * personal docent
    * legislació
    * ensenyament secundari
    * ensenyament professional
    * qualificació del personal

ORDE de 26 de juny de 2003, de la Conselleria de Cultura, Educació i Esport, per la qual es modifiquen determinats articles de l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents dels cossos de professors d'Ensenyament Secundari, professors tècnics de Formació Professional i dels cossos que impartixen ensenyaments de règim especial. [2003/X8627]
  
Com a conseqüència de l'Acord firmat el 24 de febrer de 2003 pel conseller de Cultura i Educació i les organitzacions sindicals integrants de la Mesa Sectorial sobre el procés d'adscripció del professorat de Secundària i professors tècnics de Formació Professional, procedix modificar l'Orde d'1 de juliol de 2002 en els termes que es van fixar en el dit Acord.
  
Queden afectats els articles següents: article 3.2, pel que fa a la data límit del caràcter definitiu de les supressions de llocs. L'article 4.2, que establia un criteri distint per al desplaçament de professors segons fora la sol·licitud voluntària o tinguera caràcter forçós, es modifica i queda un únic criteri per a estos dos supòsits.
  
Pel que fa a l'article 6 de l'Orde d'1 de juliol de 2002, es modifica la redacció i es demora l'obligació d'elecció de zona en les destinacions provisionals anuals fins al curs 2005-2006. En l'article 7, que preveia el trasllat d'ensenyaments exclusivament per als de cicles formatius, s'incorpora un nou paràgraf per a estendre esta possibilitat, encara amb caràcter excepcional, per als ensenyaments de Secundària i Batxillerat.
  
Al seu torn s'esmena l'errada detectada en l'article 10 en la referència als articles corresponents i se suprimix la disposició addicional primera.
  
En la disposició transitòria primera, apartat 2, desapareix la denominació de lloc de treball mixt a fi de no crear confusió en la classificació dels llocs. Així mateix, en el paràgraf quart se suprimix el caràcter obligatori d'adscripció a la zona en els procediments per a la recol·locació del professorat durant la progressiva implantació del Mapa Escolar, i se li conferix caràcter voluntari.
  
S'hi incorpora un nou apartat que arreplega el dret de retornar al centre on es tenia la destinació definitiva, per mitjà de l'opció de quedar-se en la situació de pèrdua provisional de destinació voluntàriament fins a la recol·locació en el centre. També hi ha un nou apartat que arreplega l'especial configuració del Complex Educatiu de Xest, en l'escolarització del qual està afectada tota la Comunitat Valenciana. En este cas hauran de participar en les condicions que s'establisca en la norma de desenrotllament amb caràcter obligatori a la zona.
  
Així mateix, s'ha modificat la data a què es referix la disposició transitòria primera sobre la realització de l'adscripció, que es demora un curs més, i s'establix, per tant, el curs en què s'ha de fer l'adscripció en el 2003-2004. En conseqüència, el curs en què produiran els efectes de l'adscripció serà el 2004-2005.
  
En la tramitació d'esta orde s'ha complit el que preveu l'article 32 de la Llei 9/1987, de 12 de juny, modificada per la Llei 7/1990, de 19 de juliol, d'Òrgans de Representació, Determinació de les Condicions de Treball i Participació del Personal al Servici de les Administracions Públiques.
  
En virtut d'això, i d'acord amb les atribucions que em conferix l'article 35 de la Llei 5/1983, del Govern Valencià,
  
ORDENE
  
Article 1
  
L'article 3.2 queda redactat de la forma següent:
  
?Les supressions tindran caràcter provisional fins al curs 2005-2006, a partir del qual tindran caràcter definitiu. Així mateix, la supressió serà definitiva quan es produïsca el tancament definitiu d'un centre, sense que hi haja desglossament o transformació total en un altre centre?.
  
Article 2
  
1. L'article 4.2 queda redactat de la forma següent:
  
?Qualsevol funcionari de carrera amb destinació definitiva en el centre afectat per l'amortització de llocs de treball corresponents a la seua especialitat podrà sol·licitar voluntàriament el cessament. Quan el nombre de sol·licituds siga superior a la diferència entre el nombre de funcionaris de carrera amb destinació definitiva i el nombre de llocs que preveu la plantilla, en la corresponent especialitat, la prioritat per a obtindre la condició de suprimit, pèrdua provisional de destinació o desplaçat vindrà determinada per l'aplicació successiva dels criteris següents...-.
  
2. Els apartats a) i b) de l'article 4.2 queden modificats en la forma següent:
  
a) ?Major temps de servicis efectius com a funcionari de carrera del cos al qual pertanga cada funcionari.
  
b) Major antiguitat amb destinació definitiva ininterrompuda en la plaça?.
  
Article 3
  
L'article 6 queda modificat de la forma següent:
  
?Els funcionaris suprimits, amb pèrdua provisional de destinació i desplaçats, i per este orde, tindran anualment una destinació provisional en els termes següents:
  
a) Amb caràcter voluntari en una vacant de la seua especialitat o especialitats en l'àmbit de la Comunitat Valenciana.
  
b) Amb caràcter voluntari en un lloc de treball d'una especialitat o especialitats diferents de les que siga titular en el seu centre, o en un altre centre de la mateixa localitat o zona, segons l'habilitació transitòria regulada en l'article 9 d'esta orde, i sempre en el cas que no existisca en la mateixa localitat cap vacant de la seua especialitat que puga ocupar.
  
c) Amb caràcter forçós en un altre centre de la mateixa localitat en un lloc de treball de les seues especialitats. A partir del curs 2005-2006 hauran d'obtindre destinació provisional en l'àmbit de la zona i de la província?.
  
Article 4
  
1. El títol de l'article 7 queda modificat de la forma següent: ?Trasllat d'ensenyaments-
  
2. S'afig a l'article 7 el paràgraf següent:
  
?Excepcionalment i en els casos que es determinen, es podran autoritzar en els ensenyaments de Secundària i Batxillerat els desdoblaments, transformacions totals o parcials, quan les exigències de la planificació educativa així ho aconsellen?.
  
Article 5
  
L'article 10, paràgraf primer, on diu: ?...per a obtindre l'habilitació transitòria en els supòsits prevists en l'article 8.1...-, hi ha de dir: ?per a obtindre l'habilitació transitòria en els supòsits prevists en els articles 8 i 9...-.
  
Article 6
  
Queda suprimida la disposició addicional primera.
  
Article 7
  
1. En la disposició transitòria primera on diu: ?Adscripció del professorat durant el curs 2002-2003?, hi ha de dir:
  
?Adscripció del professorat durant el curs escolar 2003-2004.
  
Durant el curs escolar 2003-2004, la Direcció General de Personal convocarà un procediment d'adscripció d'acord amb els criteris següents...-.
  
2. En la disposició transitòria primera, apartat 2, queda eliminat l'últim incís: ?sent titulars d'un lloc de treball mixt?.
  
3. En la disposició transitòria primera, apartat 4, paràgrafs primer, segon i tercer queden modificats en els termes següents:
  
?Els funcionaris afectats per l'amortització que no obtinguen plaça en la reubicació voluntària al centre adquiriran la condició de pèrdua provisional de destinació i, voluntàriament, la de suprimit; hauran de participar, per tant, en el procés d'adscripció a llocs de les seues especialitats en la localitat corresponent.
  
Els qui no hagueren obtingut plaça podran participar voluntàriament en l'adscripció a la zona, a la província i a la Comunitat.
  
Els funcionaris que no hagueren obtingut plaça en els supòsits del paràgraf anterior podran obtindre, voluntàriament, en la localitat o zona un lloc d'una especialitat diferent de la que són titulars, quan disposen de l'habilitació transitòria a què es referixen els articles 8 i 9?.
  
4. L'apartat 5 queda modificat en la data d'efectes, resultant: ?Els efectes de l'adscripció seran per al curs 2004-2005...-.
  
5. S'hi afig l'apartat 6, que queda redactat de la forma següent:
  
?No obstant el que disposa l'apartat 4, paràgraf primer, el funcionari afectat per l'amortització que no obtinga plaça en la reubicació voluntària al centre, haja optat per la situació de pèrdua provisional de destinació i li corresponguera una plaça en la localitat de la seua especialitat, podrà voluntàriament no acceptar-la i quedar-se en la situació de pèrdua provisional de destinació, a fi que en el termini de 4 anys puga retornar al seu centre amb ocasió de vacant. Si en el dit termini no ha obtingut destinació definitiva, adquirirà la condició de suprimit segons el que disposa l'article 5.2 d'esta orde.
  
Els funcionaris que voluntàriament realitzen esta opció estaran obligats en l'elecció de la destinació provisional a l'elecció de vacants en la localitat i en el supòsit que no hi hagen de la seua especialitat en la localitat, en la zona?.
  
6. S'hi afig l'apartat 7 en els termes següents: ?Els funcionaris amb la condició de pèrdua provisional de destinació i suprimits procedents dels centres docents integrats en el Complex Educatiu de Xest, per les seues especials característiques, hauran de participar amb caràcter obligatori en el procés d'adscripció a zona, en les condicions que s'establisca en les normes de desenrotllament?.
  
7. S'hi afig l'apartat 8 en els termes següents: ?A l'efecte del procediment regulat en esta disposició transitòria, els criteris regulats en l'article 4 s'entendran referits als servicis efectius i l'antiguitat acumulats tant en el cos de catedràtics d'Ensenyament Secundari, com en els acumulats en el cos d'Ensenyament Secundari?.
  
Article 8
  
S'hi incorpora la disposició addicional primera següent:
  
?Amb motiu de l'entrada en vigor de la Llei Orgànica 10/2002, de 23 de desembre, de Qualitat de l'Educació, que en la disposició addicional novena, apartat 1, crea els cossos de catedràtics d'Ensenyament Secundari, d'Escoles Oficials d'Idiomes i d'Arts Plàstiques i Disseny, s'entendrà que l'Orde d'1 de juliol de 2002 serà d'aplicació als cossos de catedràtics adés esmentats?.
  
DISPOSICIÓ FINAL
  
La present orde vigirà en vigor l'endemà de la publicació en el Diari Oficial de la Generalitat Valenciana.
  
València, 26 de juny de 2003
  
El conseller de Cultura, Educació i Esport,
  
ESTEBAN GONZÁLEZ PONS